De Ivsto Imperio Lvsitanorvm Asiatico, "Attamen (qui eſt tertius caſus) cum ſummo Ec[*]cleſiæ Hierar…"
author: Serafim de Freitas
source date: 1625
edition published: 2020-11-13
language: en
availability: Dieses Werk bzw. dieser Inhalt wurde digitalisiert durch die Akademie der Wissenschaften und der Literatur, Mainz und steht unter einer Creative Commons Lizenz: Namensnennung 4.0 International (CC BY 4.0). This work or content, respectively, was digitized by the Akademie der Wissenschaften und der Literatur, Mainz, and is licensed under the terms of a Creative Commons Attribution 4.0 International (CC BY 4.0). Esta obra respectivamente este contenido ha sido digitalizado por la Akademie der Wiss (https://creativecommons.org/licenses/by/4.0)

Attamen (qui eſt tertius caſus) cum ſummo Eccleſiæ Hierarchæ competat ius, & obligatio Apoſtolicos prædicatores in infidelium Regiones mittendi, vt ſupra oſtenſum eſt, & miſsio in Indos fieri debeat nauibus Iſaiæ cap. 11. Per mare ſimul prædabuntur filios Orientis, prædæ ſeu munera Deo oblata, & illud eiuſdem cap. 18. quæ mittit in mare legatos, explicat Rebellus de obligat. iuſt. 2. p. lib. 18. q. 23. ſect. 3. n. 10. & cum hæc nauigatio ſumptibus, hominibus, & armis indigeat, quæ vtique ſubſtineri nequeunt abſque commercio, commercijque fœnore, tanquam media ad finem illum ſupernaturalem, hoc eſt infidelium conſequendam conuerſionem neceſſaria ordinare, & diſponere, ad eundem ſpectat, ad quem finis cap. Prætereà de offic. deleg cum reſolutis ca. 6. liquidò conſtat Romano Pontif. licuiſſe, & nauigationis ius, & commercij legatis à fe delectis tantùm concedere, alijs illud prohibendo; ne & conuersionem, & media ad illam inturbarent, & impedirent, vt n. 3. oſtendimus, & probat Vict. de Indis 2. p. in princip.